Məmmədbağır Əliyev

Əliyev Məmmədbağır Cavad oğlu () — həkim-alim, ictimai xadim, tibb elmləri doktoru, professor, Rusiya Federasiyası dövlət mükafatı laureatı. Ümumrusiya Azərbaycanlılar Konqresinin ilk prezidenti.

 Həyatı 
Məmmədbağır Cavad oğlu Əliyev 1955-ci ildə Kurqan-Tübə şəhərində doğulmuşdur. 1979-cu ildə Azərbaycan Dövlət Tibb İnstitutunu bitirmişdir.

 Fəaliyyəti 
Məmmədbağır Əliyev 1979–1991-ci illərdə M. Əliyev xəstəxana və onkoloji mərkəzlərdə həkim işləmişdir. 1992-ci ildə Rusiya TEA-nın Onkoloji Mərkəzində doktorluq müdafiə edərək burada hərəkət dayaq aparatının şişləri şöbəsində aparıcı mütəxəssis kimi işləməyə başlamışdır.

Elmi tədqiqatları hərəkət dayaq aparatında radikal müalicə aparılmış xəstələrdə sonrakı reabilitasiya ilə bağlıdır. 2000-ci ildə dövlət mükafatına layiq görülmüşdür.

2011-ci ildə Azərbaycan Respublikasının Prezidenti İlham Əliyev "Məmmədbağır Cavad oğlu Əliyevin "Dostluq" ordeni ilə təltif edilməsi haqqında" Sərəncam imzalamışdır.Məmmədbağır Əliyevə "Dostluq" ordeni verild  i

8 aprel 2025-ci ildə Azərbaycan Respublikası Prezidentinin Sərəncamı ilə Məmmədbağır Əliyev Azərbaycan ilə Rusiya arasında əlaqələrin inkişafında böyük xidmətlərinə və uzunmüddətli səmərəli ictimai fəaliyyətinə görə "Şərəf" ordeni ilə təltif edilib.

 Elmi əsərləri 
150-dən artıq elmi işin, iki monoqrafiyanın bir sıra səmərələşdirici təkliflərin müəllifidir.

Rəhbərliyi altında bir çox elmlər namizədi və doktor yetişmişdir. M. Əliyev bir sıra beynəlxalq elmi-tibbi cəmiyyətlərin üzvüdür.

 İstinadlar 

Kateqoriya:Rusiya alimləri
Kateqoriya:Azərbaycanlı həkimlər
Kateqoriya:Rusiya azərbaycanlıları